প্রযোজনা প্রতিষ্ঠান গানচিল মিউজিকের ব্যানারে প্রকাশ পেয়েছে এই সময়ের জনপ্রিয় সংগীতশিল্পী মিনার রহমানের নতুন মিউজিক ভিডিও ‘দূর থেকে’। গানটিতে কণ্ঠ দেওয়ার পাশাপাশি কথা ও সুর করেছেন মিনার নিজেই। সংগীতায়োজন করেছেন ফাইজান খান চিন্টু। তানিম রহমান অংশুর নির্দেশনায় গানটির ভিডিওতে মডেল হয়েছেন আরফান নিশো ও শারলিন। গানটি নিয়ে মিনার বলেন, আমার খুব প্রিয় একটি গান ‘দূর থেকে’। ‘যখন বসন্ত’ নামে একটি নাটকেও গানটি ব্যবহৃত হয়। এবার ভিডিও আকারে আলাদা করে প্রকাশ পাওয়ার খুব ভালো লাগছে। এরই মধ্যে যারা এটি এনজয় করেছেন, সবাই ভালো বলেছেন, ইতিবাচক ফিডব্যাক দিচ্ছেন। আশাকরি গানটি ভালো একটি জায়গা করে নেবে।